pythainlp/thai_wikipedia_clean_20230101 huggingface dataset:
กระแสเกาหลี  หรือ คลื่นเกาหลี  หมายถึง การแพร่ของวัฒนธรรมร่วมสมัยของเกาหลีใต้ไปทั่วโลก คำนี้ประดิษฐ์ขึ้นในประเทศจีนเมื่อกลางปี ค.ศ. 1999 โดยนักหนังสือพิมพ์ปักกิ่งซึ่งประหลาดใจในความนิยมของบันเทิงและวัฒนธรรมเกาหลีในจีนที่เติบโตขึ้นอย่างรวดเร็ว กระแสเกาหลีสร้างรายได้แก่เกาหลีใต้เป็นเงิน 4,200 ล้านดอลลาร์สหรัฐผ่านการส่งออกวัฒนธรรม
กระแสเกาหลีเกิดขึ้นจากโลกในยุคโลกาภิวัฒน์ที่การสื่อสารไร้พรมแดน โดยผ่านสินค้าทางวัฒนธรรมเคป๊อป ซึ่งได้แก่ เพลง, ละครโทรทัศน์, ภาพยนตร์, วีดีโอเกม, นวนิยาย, การ์ตูนและแอนิเมชัน โดยเริ่มมาจากกิจกรรมของภาคเอกชนในการค้าขายทางวัฒนธรรมไปยังประเทศต่าง ๆ โดยเฉพาะภาพยนตร์และละครโทรทัศน์และเพลงเกาหลี แต่กระแสที่เกิดขึ้นและรายได้มหาศาลที่กลับเข้าสู่ประเทศ ทำให้รัฐบาลเกาหลีใต้ต้องกลับมาพิจารณานโยบายเสียใหม่ โดยเปลี่ยนเป็นการส่งเสริมอุตสาหกรรมในภาคบันเทิง กระแสเกาหลีได้รับความนิยมอย่างรวดเร็ว เนื่องจากความสดใหม่ที่เป็นทางเลือกของตลาดโลก ในยามที่กระแสของเจป๊อปเริ่มถดถอย และลัทธิต่อต้านอเมริกันแพร่ไปทั่วโลก จนได้รับความนิยมแม้ในกระทั่งประเทศทางแถบตะวันตก เช่น สหรัฐอเมริกา, แคนาดา หรือประเทศที่เคร่งครัดศาสนาเช่น กลุ่มประเทศตะวันออกกลาง ผลกระทบของกระแสนิยมคลื่นเกาหลีส่งผลให้อุตสาหกรรมการท่องเที่ยวของเกาหลีใต้ทำรายได้มากขึ้น และยังทำให้ผู้คนทั่วโลกหันมาสนใจในเรื่องราวของความเป็นชาติเกาหลีมากขึ้นอีกด้วย
ในประเทศไทย กระแสเกาหลีเริ่มต้นในราวปี ค.ศ. 2001 จากความสำเร็จของภาพยนตร์เรื่อง "My Sassy Girl" (ยัยตัวร้ายกับนายเจี๋ยมเจี้ยม) จากนั้นในเดือนตุลาคม ค.ศ. 2005 เมื่อช่อง 3 ได้นำละครโทรทัศน์เรื่อง "Jewel in the Palace" (แดจังกึม จอมนางแห่งวังหลวง) เข้ามาฉาย ประสบความสำเร็จและได้รับความนิยมเป็นอย่างมาก จนกลายเป็นปรากฏการณ์ ทำให้สถานีโทรทัศน์ช่องต่าง ๆ ได้ซื้อลิขสิทธิ์ละครโทรทัศน์เกาหลีมาฉายแข่งขันกัน
จนกระทั่งในราวต้นปี ค.ศ. 2014 กระแสเกาหลีในประเทศไทยเริ่มสร่างซาลง มีการวิเคราะห์กันว่าวัฒนธรรมญี่ปุ่นจะหวนกลับมาได้รับความนิยมอีกครั้ง
นายแบบ
ไอยู
อี จี-อึน (; เกิด 16 พฤษภาคม ค.ศ. 1993) ชื่อในการแสดงว่า ไอยู (아이유; IU) เป็นนักร้อง นักแสดง นักแต่งเพลงชาวเกาหลีใต้
ชื่อ "ไอยู" นั้นเอามาจากภาษาอังกฤษว่า "ไอแอนด์ยู" (I and You) แปลว่า ฉันและเธอ สื่อความหมายว่า ทุกคนสามารถเป็นหนึ่งได้ด้วยบทเพลง
2551: เปิดตัว.
ไอยู เปิดตัววันที่ 18 กันยายน 2551 ในรายการเพลงของเกาหลีคือ M! Countdown ในวันที่ 24 กันยายนเธอได้ออกมินิอัลบัมแรกของเธอคือ "Lost and Found" ซึ่งมีเพลงที่มีชื่อเสียงอยู่ในอัลบัมนี้คือเพลง "Lost Child" อย่างไรก็ตามอัลบัมนี้ไม่ค่อยประสบความสำเร็จทางด้านการค้า จนกระทั่งอัลบัมหลัง ๆ ของเธอจึงประสบความสำเร็จจากการเริ่มเจาะเพลงกระแสหลัก
2552: สตูดิโออัลบั้มแรกและการประสบความสำเร็จในเส้นทางหลักรวมทั้งกิจกรรมอื่น ๆ.
วันที่ 16 เมษายน 2552 ไอยูได้ออกอัลบัมแรกของเธอชื่ออัลบัม Growing Up พร้อมกับเพลงโปรโมตนำเพลง Boo ภายในระยะเวลา 3 สัปดาห์ Boo ก้าวขึ้น #1 ใน SBS Inkigayo ชื่อของเธอได้รับการเสนอขึ้นไปในช่วง Take 7 ร่วมกับศิลปินที่มีชื่อเสียงหลายคน เช่น เอสจี วานนาบี และ ยุนฮา และเพลงนี้ก็ยังทำได้ดีใน KBS Music Bank K-Chart,ใน Mnet M!Countdown ผัง,และตามผังต่าง ๆ ของเพลงออนไลน์
ในปี 2552 ไอยูได้ร้องเพลงประกอบละครตอนจบคือเพลง "Araro" ของซีรียส์ทางช่อง MBC เรื่อง ซอนต็อก มหาราชินีสามแผ่นดิน ที่ที่เธอได้รับคำแนะนำจาก ซัม คิม ผู้อำนวยการ โดยกล่าวถึงเธอว่า "มีน้ำเสียงที่ชัดเจนและเข้าถึงความรู้สึก" และเธอยังได้ร่วม Featuring กับกลุ่มศิลปินไมตี้เมาท์ในอัลบั้ม Love Class ในเพลง "희망사항" ในปลายปี 2552 ไอยูได้ร่วมบันทึกเพลงกับศิลปิน เอ็มซี มง ในเพลง "Love Letter For You (Neoyege Sseuneun Pyeonji)" featuring คีย์ จากวงชายนี่ในฐานะแรปเปอร์ในเพลง
2553: ร้องเพลง Nagging ใน We Got Married และ มินิอัลบัมที่ 3.
ไอยูได้บันทึกเพลง "잔소리" (Nagging / Scolded) ร่วมกับ ซึลองแห่งวง ทูเอเอ็ม ซึ่งใช้ในการประกอบรายการทีวีโชว์ มาแต่งงานกันเถอะ ในวันที่ 27 มิถุนายน 2553 ไอยูได้รับรางวัลเป็นครั้งแรกตั้งแต่เธอเปิดตัว จากเพลง "Nagging" ในรายการ SBS Inkigayo ในวันที่ 2 กรกฎาคม 2553 เธอได้รับรางวัลจากเพลงนี้อีกในรายการ KBS Music Bank K-Chart หลังจากนั้นอีกไม่นานไอยูได้ตัดสินใจที่จะร้องเพลงประกอบซีรียส์เรื่อง Road No.1 ของช่อง MBC ในเพลง "여자라서" (Because I'm A Woman) ไอยูยังได้ร่วมดูเอทกับศิลปินมากมาย ประกอบด้วยดูเอทร่วมกับ ยู ซึงโฮ ในเพลง "사랑을 믿어요" (Believe in Love),ซอง คิยอง ในเพลง "그대네요" (It's You)และซึง รี จากวงบิ๊กแบง กับเพลง hhuhiguig/uofg/gKnow"
ไอยูได้ร่วมทำงานกับนักดนตรีและโปรดิวเซอร์ที่มีชื่อเสียงหลายคนของเกาหลีใต้ในมินิอัลบัมที่ 3 ของเธอ REAL ซึ่งได้ออกมาในเดือนธันวาคม 2553 โดยมี อี มินซูและคิมลีนา ซึ่งเคยได้แต่งเพลงฮิตก่อนหน้านี้คือเพลง "Nagging" ก็ได้มาช่วยโปรดิวในเพลง "좋은 날" ("Good Day") ไอยูได้รับรางวัลติดต่อกัน 3 รางวัลจาก SBS Inkigayo Mutizen Awards สำหรับการแสดงเพลงนี้(ในวันที่ 18 ธันวาคมและ 26 ธันวาคม 2553 และวันที่ 2 มกราคม 2554) 3 รางวัลจาก KBS Music Bank K-Chart (ในวันที่ 24 ธันวาคมและ 31 ธันวาคม 2553 และวันที่ 7 มกราคม 2554) และ 1 รางวัลจาก Mnet M!Countdown ในวันที่ 23 ธันวามคม 2553
2554 ความนิยมที่เพิ่มมากขึ้น, อัลบั้ม Real+ และ Last Fantasy.
ไอยูมักจะร้องคัฟเวอร์เพลงของศิลปินอื่น ๆ เสมอ ๆ กับกีตาร์คู่ใจของเธอ จากเพลงที่มีชื่อเสียงเช่น "Juliette" ของ ชายนี,"Lies" ของ วงบิ๊กแบง,"Sorry, Sorry" ของ ซูเปอร์จูเนียร์และ จี ของวง เกิลส์เจเนอเรชัน
Soribada เว็บไซต์ที่ให้บริการเพลงออนไลน์ได้รวมมิวสิกดาวน์โหลดและตรีมจากวันที่ 1 มกราคม ถึงวันที่ 20 มีนาคม 2554 โดยเพลงของไอยู "Good Day" เป็นเพลงที่ได้อันดับ 1 ในไตรมาสแรก และเพลงของเธอ "Someday" เพลงประกอบซีรียส์ทางช่อง KBS เรื่อง Dream High และเพลงบัลลาดของเธอ "The Story Only I Didn't Know" อยู่อันดับที่ 4 และอันดับที่ 7 โดยตามลำดับ แสดงว่าเพลงของไอยูติดผังถึง 3 เพลงจาก 10 เพลงในเพลงดิจิตอลในไตรมาสแรก เพลงที่เธอแต่งเองเพลงแรก "Dreaming" ที่ได้ใช้ในซีรียส์เรื่อง "Dream High" แต่เพลงนี้ก็ไม่ได้ออกมาอย่างเป็นทางการ
ในวันที่ 18 มิถุนายน 2554 ไอยูได้จัดแฟนมีตติ้งขึ้นอย่างเป็นทางการและจัดมินิคอนเสริตขึ้นที่ AX-Korea ซึ่งครบรอบ 1004 วันนับแต่วันที่เธอเปิดตัว
ไอยูยังได้ร้องเพลงที่เธอแต่งเองซึ่งเป็นเพลงประกอบซีรียส์เรื่อง The Greatest Love ในเพลง "Hold my Hand"
ในวันที่ 29 พฤศจิกายน 2554 ไอยูได้ออก Full length album ของเธอชื่ออัลบัมว่า Last Fantasy และได้เพลงของเธอได้ all-kill (การที่เพลงติดลำดับพร้อมกันในวันเดียวกันทุก 5 ผังหลักเกาหลีใต้) เช่นเดียวกับทั้ง 13 เพลงของเธอพากันกวาดขึ้นผังเพลงเกือบทุกผังอย่างทันที ซึ่งรายชื่อเพลงได้เปิดเผยในวันที่ 22 พฤศจิกายน 2554
2555: เปิดตัวที่ญี่ปุ่นและผลงานเพลง "Spring of a Twenty Year Old".
ในวันที่ 24 มกราคม 2555 ไอยูได้จัดงานโชว์เคสสดที่ Tokyo's Bunkamura Orchard Hall ในวันที่ 1 มีนาคม 2555 เธอได้ออกวิดีโอโปรโมต (PV) ของเพลง "Good Day" ในเวอร์ชันภาษาญี่ปุ่น ซึ่งเป็นเพลงในอัลบัมภาษาญี่ปุ่นของเธอ ในอัลบัมประกอบไปด้วย DVD จากงานโชว์เคสของเธอ และได้ออกมาในวันที่ 21 มีนาคม 2555
ในช่วงต้นเดือนเมษายน 2555 ไปยูได้ประกาศว่าจะจัดงานทัวร์เดี่ยวคอนเสริตของเธอซึ่งมีชื่อว่า "Real Fantasy" โดยจะเริ่มในเดือนมิถุนายน โดยการทัวร์นี้จะจัดแสดงใน 6 เมืองทั่วทั้งเกาหลีใต้ประกอบไปด้วยโซล และปูซาน
ในวันที่ 7 เมษายน 2555 ไอยูได้เข้าร่วมคอนเสริต 2012 Korean Music Wave in Bangkok โดยในคอนเสริตนี้ ไอยูได้ร่วมดูเอทกับแทมิน จากวง ชายนี
ไอยูจะออกซิงเกิลอัลบั้มใหม่ "Spring at the Age of Twenty" ("수무살의 봄") ในวันที่ 11 พฤษภาคม 2555 โดยในอัลบั้มนี้จะมีทั้งหมด 3 เพลง ซึ่งมีหนึ่งเพลงที่ไอยูได้แต่งเอง ในเพลง "Peach" ("복숭아") ได้ออกเป็นดิจิทัลซิงเกิ้ลในวันที่ 4 พฤษภาคม 2555 มิวสิกวิดีโอแนวสารคดีซึ่งมีความยาวเกือบ 27 นาทีนั้นได้ออกมาพร้อม ๆ กับอัลบั้ม ในภาพยนตร์เพลงสั้น 'Spring of a Twenty Year Old' ซึ่งมีเนื้อหาเกี่ยวกับการสัมภาษณ์เรื่องราวต่าง ๆ ของเธอสลับกับภาพการเตรียมงานและถ่ายทำโปสเตอร์คอนเสิร์ตเดี่ยวของเธอในสตูดิโอแห่งหนึ่ง โดยมิวสิกวิดีโอตัวนี้มีลักษณะเป็นการถ่ายทำชีวิตประจำวันของเธอขณะที่เธอไปเวนิส ประเทศอิตาลี
ไอยูออกซิงเกิลญี่ปุ่น You &amp; I วันที่ 18 กรกฎาคม 2555 โดยซิงเกิลนี้เป็นซิงเกิลญี่ปุ่นที่ 2 ของเธอต่อจากเพลง Good Day
ในเดือน ธันวาคม 2555 ต้นสังกัดของไอยู LOEN Entertainment ได้ประกาศว่าไอยูจะมีผลงานเพลงในปี 2556 ซึ่งเป็นที่คาดกันว่าจะเป็นผลงานเพลงที่โตขึ้นของไอยู ซึ่งตรงกันข้ามกับภาพลักษณ์ "น้องสาวคนเล็กของคนเกาหลี" ซึ่งถือเป็นภาพลักษณ์ที่แสดงออกมาในอัลบัมก่อนของเธอ ซึ่งผลงานเพลงจะออกมาประมาณเดือนมีนาคมหรือเมษายน
2556: ซีรีส์ "You're the Best, Lee Soon-shin"และ "Pretty Man" อัลบั้ม "Modern Times".
ไอยูได้แสดงซีรีส์สุดสัปดาห์เรื่อง "You're the Best, Lee Soon-shin" ซึ่งออกอากาศตั้งแต่วันที่ 9 มีนาคม ถึงวันที่ 25 สิงหาคม พ.ศ. 2556 ทางช่องเคบีเอส2
มีการประกาศว่าไอยูจะมีการแสดงคอนเสริตที่สิงคโปร์เป็นครั้งแรกนับแต่เปิดตัวในคอนเสริต 2013 MBC Korean Music Wave ในสิงคโปร์ และยังประกอบไปด้วย ชายนีย์, เอ็กโซ, 2พีเอ็ม, 2เอเอ็ม, เอฟ.ที. ไอซ์แลนด์, บีวันเอโฟร์, ทีนทอป, บี.เอ.พี, คารา, ซิสตาร์, มิสเอ และ โฟร์มินิต พร้อมด้วย "ซุปเปอร์สตาร์ลับ" ซึ่งจะมาเป็นผู้ดำเนินรายการในคืนนั้น แต่อย่างไรก็ตามคอนเสริตในครั้งนี้ก็ได้ยกเลิกไปก่อนที่จะถึงกำหนดการจัดเพียง 10 วัน
ในวันที่ 16 กันยายน พ.ศ. 2556 โลเอ็นเอ็นเตอร์เทนเมนท์ได้เปิดเผยภาพทีเซอร์ 2 ภาพสำหรับอัลบั้มเต็ม อัลบั้มที่ 3 "Modern Times" ซึ่งประกอบไปด้วยเพลงหลากหลายประเภท เช่น แจ๊ส, บอสซา โนวา, สวิงและละตินป๊อป ซึ่งอัลบัมเต็มได้ถูกปล่อยออกมาในวันที่ 7 ตุลาคม พ.ศ 2556 และเพลงในอัลบัมได้ทะยานสู่อันดับต้น ๆ ในชาร์ตและรายการเพลง
ไอยูได้แสดงซีรีส์วันพุธ-พฤหัสบดี เรื่อง"Pretty Man" ซึ่งออกอากาศตั้งแต่วันที่ 20 พฤศจิกายน พ.ศ 2556 ถึงวันที่ 9 มกราคม พ.ศ. 2557 โดยออกอากาศทางช่องเคบีเอส2 โดยไอยูได้ยืนยันว่าได้แสดงซีรีส์เรื่องนี้ในวันที่ 21 ตุลาคม พ.ศ. 2556 โดยรับบทเป็น คิม โบ-ทง
รีเพกเกจของอัลบั้ม "Modern Times" โดยเพิ่มเติม 2 เพลง ("Friday", and "Crayon") ได้ปล่อยออกมาวันที่ 20 ธันวาคม พ.ศ. 2556 โดยเธอเป็นผู้แต่งเพลง "Friday" ด้วยตัวเอง เพลงนี้ทะยานขึ้นสู่ชาร์ตเพลงของเกาหลีใต้ โดยเป็นการ All-kill ครั้งที่สองในรอบปีของเธอ โดยเพลงแรกที่เธอทำได้ในปีนี้คือเพลง 'The Red Shoes' ในเดือนตุลาคม และเพลง Friday ยังขึ้นสู่อันดับหนึ่งในรายการดนตรีสามรายการหลักของเกาหลีด้วยโดยที่ไม่มีการแสดงสดใด ๆ เลย
2557: งานโชว์เคสที่ฮ่องกง, มินิอัลบัม "A Flower Bookmark", ความร่วมมือทางดนตรี.
ภายหลังจากการปรากฏตัวครั้งแรกของเธอที่ฮ่องกงเมื่อวันที่ 23 มิถุนายน พ.ศ. 2555 ในงาน มิวสิคแบงก์อินฮ่องกง โดยได้แสดงคอนเสริตร่วมกับศิลปินเค-ป็อปวงอื่น ๆ ต่อมาเธอได้มีงานโชว์เคสในชื่อ "โมเดิร์นไทม์โชว์เคส" ที่ฮ่องกงเมื่อวันที่ 23 มีนาคม เธอยังมีความร่วมมือทางดนตรีกับวงดนตรีหน้าใหม่ ไฮโฟว์ ในเพลง "Not Spring, Love, or Cherry Blossoms" ซึ่งได้ปล่อยเพลงในวันที่ 8 เมษายน โดยเพลงขึ้นสู่อันดับ 1 เมื่อวันที่ 10 พฤษภาคม ใน บิลบอร์ด เค-ป็อป ชาร์ต ทำให้ไอยูได้เป็น บิลบอร์ด เค-ป็อป ออฟิเชียล ตลอดกาล อันดับ 1 โดยมี 5 เพลงที่ได้อันดับ 1 ของบิลบอร์ดชาร์ต และนับตั้งแต่บิลบอร์ดเค-ป็อป เป็นที่รู้จักครั้งแรกในเดือน กันยายน พ.ศ. 2554 เพลงของไอยูก็ติดอันดับ 1 นานที่สุดถึง 14 สัปดาห์
วันที่ 4 พฤษภาคม คริสโคเวอร์ ได้เพิ่มไอยูเข้าไปเป็นหนึ่งในช่องสรีมมิ่งของพวกเขาที่อุทิศให้ ในวันที่ 16 พฤษภาคม ไอยูได้ปล่อยอัลบั้ม "A Flower Bookmark" ได้นำเพลงเกาหลีเก่า ๆ 7 เพลงกลับมาทำใหม่ และภายหลังจากนั้นก็ได้จัดคอนเสริตเล็ก ๆ ที่มีชื่อว่า "Just One Step... That Much More" ที่ แมรีฮออล์ มหาวิทยาลัยซอกัง ระหว่างวันที่ 22 พฤษภาคม ถึงวันที่ 1 มิถุนายน เพลง "My Old Story" ได้สถานะ ออลคิล 3 วันภายหลังอัลบั้มได้ปล่อยออกมา
ในวันที่ 1 กรกฎาคม เพลงดิจิทัลซิงเกิล "Summer Love" ที่ร้องโดย อูลาล่า เซสชั่นกับไอยู ได้ปล่อยออกมา การปล่อยเพลงได้ล่าช้าออกไปจนกระทั่งปัจจุบันเนื่องจากลีดเดอร์ของวงอูลาล่าเซสชั่นได้เสียชีวิตภายหลังจากที่ได้บันทึกเพลงในปี พ.ศ. 2555 ภายหลังจากนั้นไอยูได้ฟิชเชอร์ริงเพลง "Sing For Me" ในอัลบัมที่ 8 ของวง จี.โอ.ดี. ซึ่งได้ปล่อยออกมาเมื่อวันที่ 8 กรกฎาคม
ในวันที่ 9 สิงหาคม ไอยูได้แสดงครั้งแรกในประเทศสหรัฐอเมริกา ในงาน KCON 2014 ที่จัดขึ้นที่นครลอสแอนเจลิส ในงานได้มีศิลปินเค-ป็อป มี 9 กลุ่มได้มาแสดง และได้ออกอากาศในเกาหลีเมื่อวันที่ 14 สิงหาคม ทางช่องเอ็มเน็ตในรายการพิเศษ "M! Countdown 2 Nights in L.A." ทั้งเธอยังได้ให้สัมภาษณ์กับบิลบอร์ดที่หลังเวทีด้วย
ในวันที่ 2 ตุลาคม ไอยูได้ปล่อยซิงเกิล "Sogyeokdong" ในเวอร์ชันของเธอ ซึ่งเป็นส่วนหนึ่งของความร่วมมือทางดนตรีร่วมกับ ซอแทจี
ในวันที่ 31 ตุลาคม ไอยูได้ร่วมกับศิลปินร่วมค่าย ยุน ฮย็อน-ซัง สำหรับเพลงและมิวสิควีดิโอเปิดตัวในเพลง "When Would It Be"
2558: ซีรีส์เรื่อง The Producers, รายการ Infinite Challenge Music Festival, มินิอัลบัม "Chat-Shire".
ในวันที่ 9 มิถุนายน ได้รับการยืนยันว่า ไอยูจะเข้าร่วมเป็นหนึ่งในนักแสดงนำหญิงเรื่อง The Producers ทางช่องเคบีเอส2 โดยเธอรับบทเป็นนักร้องสาวที่มีชื่อเสียง
ในวันที่ 17 พฤษภาคม ไอยูได้ปล่อยเพลง "Heart" ที่เธอแต่งขึ้นเอง เป็นของขวัญให้แก่แฟนคลับ ซึ่งครองอันดับหนึ่งของทุกชาร์ตเพลงในวันต่อมา โดยเพลงนี้ถูกเปิดเผยครั้งแรกในละครเรื่อง The Producers อย่างไรก็ตาม เพลงนี้ไม่ได้ถูกรวมอยู่ในอัลบั้มเพลงประกอบละครเรื่องนี้ แต่ภายหลังเพลงนี้ได้ถูกเพิ่มในอัลบั้ม special edition ในฐานะ special track
ในวันที่ 4 กรกฎาคม ได้รับการยืนยันว่า ไอยูจะเข้าร่วมเป็นส่วนหนึ่งของรายการ Infinite Challenge 2015 Music Festival โดยเธอได้ร่วมทำงานเพลงสำหรับรายการกับ ปาร์ค มยองซู ซึ่งคอนเซปต์ของเพลงนี้ได้แรงบันดาลใจจากภาพยนตร์เรื่อง Léon: The Professional (ลีออง เพชฌฆาตมหากาฬ) โดยเพลงนี้มีชื่อว่า "Leon"
ในวันที่ 22 สิงหาคม เพลง "Leon" ถูกปล่อยออกมาพร้อมกับเพลงอื่น ๆ ในรายการ Infinite Challenge 2015 Music Festival โดย วันที่ 24 สิงหาคม เพลง "Leon" สามารถครองอันดับ 1 ทุกชาร์ตเพลงของประเทศเกาหลีใต้
ในวันที่ 12 ตุลาคม มีการประกาศว่า ไอยูจะปล่อยอัลบั้มใหม่ "Chat-Shire" ในวันที่ 23 ตุลาคม ซึ่งเธอมีส่วนช่วยในอัลบั้มนี้ด้วย และสามารถครองอันดับหนึ่งของทุกชาร์ตเพลงในเกาหลีใต้ ภายในเวลาสองชั่วโมงครึ่ง
2559-2561: ซีรีส์เรื่อง ข้ามมิติ ลิขิตสวรรค์และมายมิสเตอร์ ผลงานเพลง Palette และ A Flower Bookmark 2.
ในเดือนกันยายน 2559 ไอยูได้แสดงซีรีส์เป็นดารานำรับบท แฮซู ในเรื่อง ข้ามมิติ ลิขิตสวรรค์ ซึ่งบทละครดัดแปลงมาจากนิยายจีนเรื่องเจาะมิติพิชิตบัลลังก์ (步步驚心)
ไอยูได้ออกสตูดิโออัลบั้มที่ 4 ของเธอ เมื่อวันที่ 21 กุมภาพันธ์ 2560 มีชื่อว่า Palette ซึ่งเธอมีส่วนร่วมในเนื้อร้องและโปรดิวเซอร์เพลงในอัลบั้มนี้ด้วย โดยมีสามซิงเกิลได้ปล่อยออกมาล่วงหน้า โดยมีเพลง Palette เป็นเพลงโปรโมทในอัลบั้ม โดยมี จี-ดรากอน จากวง บิกแบง มาร่วมฟีทเจอริ่ง และอีกสองเพลงที่ปล่อยออกมาล่วงหน้าคือ Through the Night" และ "Can't Love You Anymore" อัลบั้ม "Palette" เปิดตัวในอันดับหนึ่งในบิลบอร์ด และอันดับหนึ่งในชาร์ตเพลงของเกาหลีใต้ทั้งยอดขายอัลบั้มและดาวน์โหลด บิลบอร์ดได้ชื่นชมอัลบั้มนี้ว่าเป็นอัลบั้มที่มีความคิดสร้างสรรค์เพิ่มมากขึ้น และความสำเร็จจากอัลบั้มนี้ทำให้เราสามารถเรียนรู้เกี่ยวกับตัวไอยูและเป็นทางสู่ความสำเร็จอย่างยิ่งใหญ่ของตัวเธอทั้งในเกาหลีใต้และระดับนานาชาติ อัลบั้ม "Palette" ประสบความสำเร็จด้านยอดขายอย่างมาก ทั้งสามซิงเกิลที่ปล่อยออกมาก่อนหน้านี้ประสบความสำเร็จสามารถขึ้นอันดับหนึ่งของกาออนดิจิทัลชาร์ต โดยเฉพาะซิงเกิลหลัก "Palette" อยู่ในอันดับหนึ่งนานถึงสองสัปดาห์ แต่อย่างไรก็ตามซิงเกิล "Through the Night" กลับกลายเป็นซิงเกิลที่มียอดดาวน์โหลดสูงสุดในอัลบั้มและสูงสุดของเธอในปี 2560
อัลบั้ม "Palette" ประสบความสำเร็จและได้รับรางวัลหลายอย่าง ได้แก่ "อัลบัมเพลงป็อปยอดเยี่ยม" จากงานโคเรียนมิวสิคอวอร์ต ครั้งที่ 15 "รางวัลอัลบัมแห่งปี" จากงานเมลลอนมิวสิคอวอร์ต "รางวัลบันทึกเสียงแห่งปี ประเภทอัลบั้ม" จากงานโซลมิวสิคอวอร์ต ครั้งที่ 27 ตัวไอยูเองยังได้รับรางวัล "ศิลปินหญิงยอดเยี่ยม" จากงานเอ็มเน็ตเอเชี่ยนมิวสิคอวอร์ต "นักแต่งเพลงยอดเยี่ยม" จากงานเมลลอนมิวสิคอวอร์ต
ผลงานส่งเสริมผลิตภัณฑ์ และกิจกรรมอื่น ๆ.
ผลงานส่งเสริมผลิตภัณฑ์.
ไอยูได้ทำสัญญากับสินค้าหลายตัว รวมทั้ง ในปี 2554 ไอยูได้เป็นพรีเซ็นเตอร์ให้กับแบรนด์เสื้อผ้ายี่ห้อ UNIONBAY (คู่กับ ซอ อินกุก),MyChew candy และเกมแนวแอ๊คชั่นขี่ม้า เกม The Story of My Horse and I, Alicia ในปี 2554 ไอยูได้รับเลือกให้เป็นนางแบบโฆษณาคนต่อไปของ 'Mexicana Chicken' และซัมซุง ยังได้เลือกไอยูให้เป็นนางแบบของ Samsung Anycall ซึ่งก่อนหน้านี้ได้ทำสัญญากับดาราดังมากมาย เช่น ลี ฮโยริ,โบอาและจุนกิ โดยได้กล่าวว่า "เราเชื่อว่าไอยูมีศักยภาพที่จะสร้างบิ๊กแบงภายในอุตสาหกรรมนี้ได้ ในปีเดียวกัน ไอยูได้ทำสัญญากับ SK Telecom, Namyang Dairy, S-Oil, Home Plus, Y'SB, Le Coq Sportif, ชุดเครื่องแบบนักเรียน Elite และได้รับเลือกให้เป็นทูตของ Yeosu Expo Korea 2012 ในปี 2555 ไอยูได้รับเลือกให้เป็นพรีเซ็นเตอร์ของ G by Guess และผลิตภัณฑ์เครื่องสำอาง The Saemเช่นกัน ในวันที่ 4 ธันวาคม พ.ศ. 2555 ไอยูได้ทำสัญญากับบริษัทเกม ในวีดีโอเกม NCsoft's Aion: The Tower of Eternity
กิจกรรมอื่น ๆ.
ในเดือนสิงหาคม 2552 ไอยูได้เป็นพิธีกรในรายการใหม่ Gom Music Chart ของ GomTV เป็นรายการประจำสัปดาห์ที่ให้พลเมืองเน็ตชาวเกาหลีใต้ได้โหวตเพลงที่ตนชอบบนผัง ชั่วเวลาหนึ่งไอยูก็ได้เป็นแขกรับเชิญประจำใน Super Junior's Kiss the Radio, Maybee's Raise the Volume, และ Starry Night ของช่อง MBC (พัก คยุง-ลิม และ ชินยอง เป็นพิธีกร) และ Chin Chin Radio (แทยอน เป็นพิธีกร) ภายหลังจากการออกไปของแทยอน ไอยูได้รับเลือกให้เป็นดีเจชั่วคราวสองสัปดาห์ร่วมกับ ดูจุน แห่งวง บีสท์ ปัจจุบันนี้ไอยูเป็นวีเจของ MBC Game's Star for You ในเดือนตุลาคมและพฤศจิกายน 2553 ไอยูได้เข้าสู่การแข่งขันในซีซั่นสองของรายการ GomTV's Starcraft 2 Global StarLeague ไอยูยังเป็นหนึ่งใน 12 สมาชิกหญิงดั้งเดิมที่เลือกในรายการวาไรตี้ของช่อง SBS ในรายการ Heroes
ไอยูได้เริ่มต้นในการแสดงซีรียส์โดยแสดงเป็น คิม พิลซุก ในซีรียส์วัยรุ่นทางช่อง KBS 2 เรื่อง ดรีมไฮท์
ในวันที่ 6 กุมภาพันธ์ 2554 ได้มีการประกาศว่าไอยูได้เป็นแขกรับเชิญในคอนเสริตให้กับนักร้องเพลงแจ๊สร่วมสมัยและนักดนตรีแนวเพลงโซลชาวอังกฤษคอริน ไบลีย์ เร ระหว่างคอนเสริต 1st Korean และไอยูยังได้มีส่วนสำคัญในมิวสิกวิดีโอของ K-Will ในเพลง "My Heart is Beating" พร้อมด้วย จีจุน จากวง MBLAQ และ โน มินวู จากวง Boyfriend
ระหว่างเดือนพฤษภาคมถึงกรกฎาคม 2554 ไอยูได้เข้าร่วมรายการ Kiss &amp; Cry ทางช่อง SBS ที่ซึ่งนักร้องได้แสดงความสามารถทางด้านไอซ์สเกต อย่างไรก็ตามไอยูก็ตกรอบตั้งแต่ตอนที่ 8
ไอยูได้ไปแสดงคอนเสริตที่ 2011 GSL Blizzard Cup ในรอบชิงชนะเลิศกับเพลง "Good Day" และ "You and I" ซึ่งไม่ใช่ครั้งแรกที่ไอยูสีส่วนร่วมใน GSL ซึ่งเธอได้แสดงคอนเสริตในพิธีเปิดของฤดูกาลก่อนด้วยเช่นกัน
ในวันที่ 22 มีนาคม พ.ศ. 2555 ไอยูพร้อมด้วย ยิม ซีวานและฮวาง ควางฮีได้ร่วมแสดงในโฆษณาของซัมซุง ในโฆษณาโทรศัพท์มือถือรุ่น 'Wave 3' ซึ่งเป็นภาพยนตร์โฆษณา 3 ตอนในชื่อ '20, the start of the Wave' ซึ่งแนะนำแอพและเครื่องมือสำหรับเครื่อง 'Wave 3'
ในวันที่ 24 มกราคม พ.ศ. 2556 ได้มีการยืนยันว่าไอยูจะเป็นหนึ่งในนักแสดงนำของซีรียส์ทางช่อง เคบีเอส 2 เรื่อง You're the Best, Lee Soon-shin โดยแสดงเป็นหญิงสาวที่ดูเหมือนว่าจะเป็นคนโชคร้าย ผู้ซึ่งยังคงมีความกล้าหาญและเจิดจ้า โดยได้เริ่มถ่ายทำในช่วงต้นเดือนกุมภาพันธ์และออกอากาศตอนแรกในวันที่ 9 มีนาคม พ.ศ. 2556
ไอยูได้เป็นผู้ชนะหลายครั้งในรายการเพลง เช่นรายการ Inkigayo ซึ่งออกอากาศช่อง SBS, M! Countdown ในช่องเคเบิลของเกาหลี M.net,และ and Music Bank ของสถานี KBS, Show Champion ของช่อง MBC Music และ Music on Top ในช่องเคเบิลของเกาหลี jTBC.
ในสื่ออื่น ๆ.
ในเดือนธันวาคม 2554 บริษัท LOEN Entertainment ได้ร่วมมือกับ dooub, Inc. ได้ออกเกม ไอโอเอส เวอร์ชัน IU SHAKE
กองกำลังป้องกันตนเองของญี่ปุ่น
กองกําลังป้องกันตนเองทางอากาศของญี่ปุ่น
กองกำลังป้องกันตนเองทางทะเลของญี่ปุ่น
กองทัพสาธารณรัฐประชาธิไตยประชาชนเกาหลีเหนือ
วิทยาลัยชุมชนน่าน
วิทยาลัยชุมชนน่าน เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงศึกษาธิการ จัดตั้งขึ้นเมื่อวันที่ 29 มีนาคมพ.ศ. 2554 ตามนโยบายการกระจายการศึกษาสู่ท้องถิ่นในจังหวัดที่ไม่มีสถาบันอุดมศึกษา โดยยึดหลัก "การศึกษาสร้างชาติ สร้างคน สร้างงาน" และมุ่งเน้นการจัดการศึกษาหลากหลาย สนองตอบต่อความต้องการของท้องถิ่น พร้อมมั้งเน้นการมีส่วนร่วมของภาคประชาสังคม
วิทยาลัยชุมชนน่าน ตั้งอยู่ ณ โรงเรียนชุมชนบ้านดอนมูล (เดิม) เลขที่ 10 หมู่ 5 ถนนยันตรกิจโกศล ตำบลดู่ใต้ อำเภอเมืองน่าน จังหวัดน่าน
วิทยาลับชุมชนน่าน เปิดสอนหลักสูตรอนุปริญญา ดังนี้
นินเท็นโด 3ดีเอส
นินเท็นโด 3ดีเอส (; ทับศัพท์: นินเท็นโด ทรีดีเอส) เป็นเครื่องเล่นเกมพกพาที่ผลิตโดยนินเท็นโด ตัวเครื่องมีความสามารถที่จะแสดงระบบภาพสามมิติโดยปราศจากแว่นสามมิติหรืออุปกรณ์เสริมเพิ่มเติม นินเท็นโดได้ประกาศเครื่องเล่นเกมนินเท็นโด 3ดีเอส ครั้งแรกในเดือน มีนาคม ปี ค.ศ. 2010 และได้เปิดตัวอย่างเป็นทางการในวันที่ 15 มิถุนายน ที่งานอี3 2010 และเป็นเครื่องเล่นเกมที่สืบทอดความสำเร็จมาจากนินเท็นโด DS ซึ่งมีคุณสมบัติความเข้ากันได้ย้อนหลังกับวิดีโอเกมเก่าของนินเท็นโด DS คู่แข่งหลักคือเพลย์สเตชันวิต้าจากโซนี่
นินเท็นโด 3ดีเอสยุติการวางจำหน่ายและเลิกผลิตเครื่องเล่นตระกูลนินเท็นโด 3ดีเอส ตามลำดับ นินเท็นโด 3ดีเอส XL, นินเท็นโด 2DS, Newนินเท็นโด 3ดีเอส, Newนินเท็นโด 3ดีเอส XL, และNewนินเท็นโด 2DS XL ทั่วโลกในวันที่ 16 กันยายน 2020 โดยยอดจำหน่ายทั่วโลกอยู่ที่ 75.87 ล้านเครื่อง และเกมสุดท้ายของ นินเท็นโด 3ดีเอส คือเกมKirby’s Extra Epic Yarn
รายชื่อตอนในกินทามะ'
เจ้านายพระชันษายืนในพระราชวงศ์จักรี
ยูริ แอนโดรปอฟ
ซาแมนธา สมิธ
ซาแมนธา สมิธ (29 มิถุนายน พ.ศ. 2515 – 25 สิงหาคม พ.ศ. 2528) เป็นเด็กนักเรียนหญิงชาวอเมริกัน นักเคลื่อนไหวเรียกร้องสันติภาพ และนักแสดงหญิงเด็กจากเมืองแมนเชสเตอร์ รัฐเมน ผู้มามีชื่อเสียงในยุคสงครามเย็นทั้งในสหรัฐอเมริกาและสหภาพโซเวียต ใน พ.ศ. 2525 สมิธเขียนจดหมายถึงเลขาธิการพรรคคอมมิวนิสต์สหภาพโซเวียตที่เพิ่งได้รับแต่งตั้งใหม่ ยูรี อันโดรปอฟ และได้รับการตอบเป็นการส่วนตัว ซึ่งรวมไปถึงการเชิญให้เดินทางเยือนสหภาพโซเวียตเป็นการส่วนตัว ที่เธอตอบรับ
สมิธได้รับความสนใจจากสื่ออย่างกว้างขวางในสองประเทศว่าเป็น "เอกอัครราชทูตความปรารถนาดี" (Goodwill Ambassador) และกลายเป็นที่รู้จักว่า "เอกอัครราชทูตอายุน้อยที่สุดของอเมริกา" โดยเข้าร่วมกิจกรรมสร้างสันติภาพในญี่ปุ่น เธอเขียนหนังสือเกี่ยวกับการเดินทางเยือนสหภาพโซเวียตของเธอ และร่วมแสดงในซีรีส์โทรทัศน์ "ไลม์สตรีท" ก่อนเสียชีวิตในเหตุเครื่องบินบาร์ฮาร์บอร์แอร์ไลน์ เที่ยวบินที่ 1808 ตก ด้วยวัย 13 ปี
เลขาธิการพรรคคอมมิวนิสต์แห่งสหภาพโซเวียต
เลขาธิการคณะกรรมการกลางพรรคคอมมิวนิสต์แห่งสหภาพโซเวียต  เป็นตำแหน่งที่มอบให้แก่ผู้นำพรรคคอมมิวนิสต์แห่งสหภาพโซเวียต ด้วยข้อยกเว้นบางประการ ตำแหน่งนี้เทียบได้กับผู้นำสหภาพโซเวียต ที่ผ่านมาตำแหน่งนี้มีชื่ออื่นอีกสี่ชื่อ ได้แก่ เลขาธิการผู้เชี่ยวชาญ (ค.ศ. 1917-1918), ประธานสำนักเลขานุการ (ค.ศ. 1918-1919), เลขานุการผู้รับผิดชอบ (ค.ศ. 1919-1922) และเลขานุการลำดับที่หนึ่ง (ค.ศ. 1953-1966) ต่อมาภายหลังการเสียชีวิตของเลนิน โจเซฟ สตาลินยกระดับตำแหน่งนี้ให้บังคับบัญชาพรรคคอมมิวนิสต์ทั้งหมด และสหภาพโซเวียตทั้งหมดโดยนิยามด้วย
ตำแหน่งนี้ตั้งขึ้นเมื่อ ค.ศ. 1922 มีเอเลนา สตาโซวาเป็นผู้ดำรงตำแหน่งคนแรก และยุบลงเมื่อ ค.ศ. 1991 โดยมีวลาดีมีร์ อีวัชโกเป็นรักษาการคนสุดท้าย (เลขาธิการคนสุดท้าย คือ มีฮาอิล กอร์บาชอฟ)
หลุยส์ เดอ มงฟอร์ต
พระตำหนักภูพิงค์ราชนิเวศน์
รายชื่อสถาบันอุดมศึกษาในกรุงเทพมหานคร
รายชื่อสถาบันอุดมศึกษาในกรุงเทพมหานคร แบ่งตามประเภทสถานศึกษา
วชิระ
เอดมันด์ โรเบิตส์
เอดมันด์ โรเบิตส์ (; 1784-1836) หรือเรียกตามสำเนียงไทยว่า เอมินราบัด เป็นนักการทูตชาวอเมริกันที่ได้เข้ามาทำสนธิสัญญากับ สยาม ในรัชสมัย พระบาทสมเด็จพระนั่งเกล้าเจ้าอยู่หัว.
ซูเปอร์แมน (ภาพยนตร์)
ซูเปอร์แมน  เป็นภาพยนตร์แนวซูเปอร์ฮีโร ฉายเมื่อปี ค.ศ. 1978 กำกับโดย ริชาร์ด ดอนเนอร์ เขียนบทโดย มาริโอ พูโซ, เดวิด นิวแมน, เลสลี นิวแมนและรอเบิร์ต เบนตัน จากเนื้อเรื่องโดยพูโซ สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องแรกใน ภาพยนตร์ชุด "ซูเปอร์แมน" เป็นการสร้างร่วมกันระหว่างประเทศสหราชอาณาจักร, สวิตเซอร์แลนด์, ปานามาและสหรัฐ ภาพยนตร์มีนักแสดงนำจำนวนมาก ได้แก่ มาร์ลอน แบรนโด, จีน แฮกแมน, คริสโตเฟอร์ รีฟ, เจฟฟ์ อีสต์, มาร์กอต คิดเดอร์, เกลนน์ ฟอร์ด, ฟิลลิส แทกซ์เตอร์, แจกกี คูเปอร์, เทรเวอร์ ฮาเวิร์ด, มาร์ก แม็กคัวร์, เทอเรนซ์ สแตมพ์, วาเลอรี เปอร์ริน, เนด เบตตี, แจ็ก โอฮัลโลแรน, มาเรีย เชลและซาราห์ ดักลาส ภาพยนตร์เล่าเรื่องราวต้นกำเนิดของซูเปอร์แมน (รีฟ) ตั้งแต่ตอนที่เขายังเป็นทารก ชื่อว่า คาล-เอลแห่งคริปทอน, บุตรของจอร์-เอล (แบรนโด) และช่วงวัยเด็กของเขาในเมืองชนบทที่ชื่อว่า สมอลล์วิลล์ ต่อมาในวัยหนุ่มเขาปลอมตัวเป็นนักข่าว คลาร์ก เคนต์ ทำงานในเมืองเมทรอโปลิส โดยเขามีนิสัยที่อ่อนโยนและพัฒนาความสัมพันธ์โรแมนติกกับ โลอิส เลน (คิดเดอร์) ขณะเดียวกันเขาก็ต่อสู้กับ เล็กซ์ ลูเธอร์ (แฮกแมน) ผู้ชั่วร้าย
ในช่วงระหว่างการพัฒนา มีผู้กำกับหลายคนและผู้เขียนบทหลายคน (มาริโอ พูโซ, เดวิดกับเลสลี นิวแมนและรอเบิร์ต เบนตัน) มีส่วนเกี่ยวข้องกับโครงการนี้ ผู้กำกับ กาย แฮมิลตัน ได้รับการว่าจ้างให้กำกับภาพยนตร์ ก่อนที่ ริชาร์ด ดอนเนอร์ จะแทนที่เขาในเวลาต่อมา ทอม เมนกิววิกซ์ เข้ามาช่วยเขียนบทภาพยนตร์ใหม่ โดยเขามีชื่อในเครดิตเป็น "ที่ปรึกษาด้านความคิดสร้างสรรค์" การถ่ายทำภาพยนตร์นั้นมีการตัดสินใจให้ถ่ายทำพร้อมกันทั้ง "ซูเปอร์แมน" และ "ซูเปอร์แมน 2" (1980) การถ่ายเริ่มต้นในเดือนมีนาคม ค.ศ. 1977 และสิ้นสุดในเดือนตุลาคม ค.ศ. 1978 ความตึงเครียดเกิดขึ้นระหว่างดอนเนอร์และเหล่าผู้อำนวยการสร้าง ทำให้มีการตัดสินใจให้ยุติการถ่ายทำภาคต่อ ซึ่งได้ถ่ายทำเสร็จไปแล้วร้อยละ 75 และส่วนภาพยนตร์เรื่องแรกถ่ายทำเสร็จสมบูรณ์
"ซูเปอร์แมน" เป็นภาพยนตร์ที่แพงที่สุดในขณะนั้น ด้วยทุนสร้าง 55 ล้านดอลลาร์สหรัฐ ภาพยนตร์ฉายในเดือนธันวาคม ค.ศ. 1978 ประสบความสำเร็จทั้งในด้านการเงินและคำวิจารณ์ ภาพยนตร์ทำเงินในบ็อกซ์ออฟฟิศ 300 ล้านดอลลาร์สหรัฐ ทั่วโลก กลายเป็นภาพยนตร์ที่ทำเงินสูงสุดอันดับที่สองของปี ภาพยนตร์ได้คำชมในเรื่องการแสดงของรีฟ, ดนตรีประกอบโดย จอห์น วิลเลียมส์ และได้เสนอชื่อเข้าชิง รางวัลออสการ์ สามสาขา ได้แก่ ลำดับภาพยอดเยี่ยม, เพลงยอดเยี่ยม (ดนตรีประกอบดั้งเดิม) และ เสียงยอดเยี่ยม และยังได้รับ รางวัลความสำเร็จเกียรติยศ สำหรับ เทคนิคพิเศษยอดเยี่ยม การใช้เทคนิคพิเศษแบบใหม่และการเล่าเรื่องแบบนิยายวิทยาศาสตร์/แฟนตาซี ทำให้มรดกของภาพยนตร์เรื่องนี้แสดงให้เห็นถึงความนิยมในกระแสหลักของแฟรนไชส์ภาพยนตร์ซูเปอร์ฮีโรของฮอลลีวูด "ซูเปอร์แมน" ถูกเลือกให้เก็บรักษาโดย หอทะเบียนภาพยนตร์แห่งชาติของหอสมุดรัฐสภา ในปี ค.ศ. 2017
ปราสาทกู่พระสันตรัตน์
กู่สันตรัตน์ เป็นโบราณสถานที่สร้างขึ้นตามศิลปะขอม ตั้งอยู่ที่อำเภอนาดูน จังหวัดมหาสารคาม เป็นอโรคยศาลา หรือโรงพยาบาล
กู่สันตรัตน์ ได้รับการประกาศขึ้นทะเบียนเป็นโบราณสถานโดยกรมศิลปากร เมื่อวันที่ 8 มีนาคม พ.ศ. 2478
ความเป็นมา: